= 
XXIIE. 
Règlement de pohce et d'affouage de la forêt de Chailluz 
arrêté par le corps municipal de Besançon. 
1309. — 24 AVRIL. 
(Archives de la ville de Besançon; registre municipal I, fol. 180.) 
L’ant nostre seignour M. CCC et VIII, lo jour de feste saint 
George, estaublirent et ordonarent li prodome de Besençon, par 
commun escort, que totes menières de genz qui sont des prises 
etdes mises et du communal de Besençon puissent aler en nostre 
bois de Chaïillou, c’est assavoir ou bois dela coste dès la maison 
afaule (1) qui soleit estre ou bois en amont et dès le chemin de 
Veilley en amont jusque à la golate, et pouhent tranchier tote 
menière de bois fuer que chasne: la charreté à r cheval por dous 
deniers, la charretlé à dous chevalx por nr deniers, et celi à trois 
chevalx por six deniers; tant de chevalx come il i auroi, tant 
de dobleal denier il i auroi et sont estevenans. Et li couliers qui 
il irai à col, doit r maille tornoise de son fes. Après, nos ordo- 
nons que qui trancherai dès ladite maison en aval et dès le dit 
chemin de Veilley en aval quelque bois que soit, il doit x soz 
d’estevenans ; et qui trancherai chesne ne en la coste ne aval, 
il doit ausi x s. d’estevenans. Après, nos ordonons que totes 
menières de charrates et de couliers veignent par la porte de 
Batant; et qui par autrepart vendrai por qu'il soit chargiez, 
la charrate déloigné est celui qui la trueve, et doit x s. de 
l’amande, de que la moitié està la ville et li autre moitié est as 
frostiers ; et ausi des x s. de ces qui trancheront chesne ne qui 
trancherai autrepart que en la dite coste, ensi com il est desus 
devisez, li moitié est à la ville et li moitié ès frostiers; et li 
couliers qui par autrepart vendrai que par ladite porte de Ba- 
tant, il pert son fes et doit x11 deniers por l’amande que sont 
(1) « Afaul : bouchon de taverne, enseigne de cabaret, » (Roquefort, 
Glossaire roman, I, 30. 
